સરકાર માટે જે 370નો જમ્મુ કશ્મીરનો આર્ટિકલ અત્યારે સળગતો પ્રશ્ન છે, તે આંબેડકર ઉમેરવા માગતા જ નહોતા, તેમણે ત્યારની કમિટિને અનુરોધ કેરેલો કે આ રહેવા દો, ભવિષ્યમાં 370ના પડઘા ભારતને પરેશાન કર્યા કરશે, પણ કોઈએ માન્યું નહીં. એ માણસમાં નોસ્ટ્રાદેમસ જેટલી ભવિષ્ય જોવાની શક્તિ હતી. જે આજના નેતાઓમાં ક્યાંય દેખાતી નથી. આંબેડકર કોઈ દિવસ અંધશ્રદ્ધામાં માનતા નહોતા, અને અત્યારના ધારાસભ્યને પીઠ પાછળ સાંકળ મારતા જોઈ લાગે કે, આંબેડકર જીવેલા તે યુગ તેમની નજરોથી જોવામાં આવતું ભારત કદાચ અત્યાર કરતા તો સારૂ જ હશે.